‫- סדרה תיעודית של NETFLIX -‬
‫קרובי משפחתנו מממלכת החיות.‬
‫חכמים.‬
‫רגישים.‬
‫ככל שאנחנו מוסיפים‬ ‫להכיר את בני דודינו הפראיים…‬
‫כך אנחנו לומדים עוד ועוד‬
‫עד כמה הם יוצאי דופן.‬
‫קופי אדם לא רק שולטים במשחק ההישרדות,‬
‫הם אף הגדירו מחדש את אופן המשחק.‬
‫- קופי אדם -‬
‫הג'ונגל.‬
‫מקום הולדתה של משפחת קופי האדם…‬
‫ונחלתם של כל קופי האדם המצויים בטבע כיום.‬
‫- קיבאלה‬ ‫אוגנדה -‬
‫וכאן התינוק הזה,‬
‫שטרם מלאו לו שנתיים,‬
‫לומד לשרוד.‬
‫הוא שימפנזה,‬
‫בן משפחתנו הקרוב ביותר מכל בעלי החיים.‬
‫הדברים שהוא יגלה בחודשים הקרובים‬
‫יעצבו את כל מסלול חייו.‬
‫הוא חי בקהילה המונה יותר מ-150 שימפנזים,‬
‫לכן נשקפת לו סכנה מועטה בלבד‬ ‫מצד בעלי חיים אחרים.‬
‫האתגר הגדול ביותר שלו‬ ‫יהיה החיים בקרב בני מינו.‬
‫כמונו,‬
‫לכל שימפנזה יש אישיות ייחודית.‬
‫עליו לדעת במי הוא יכול לבטוח.‬
‫החברות של אימא תומכות ונחמדות.‬
‫וכיף לבלות בחברתם‬ ‫של כמה מהילדים הגדולים יותר.‬
‫עליו להיזהר בעיקר מן הזכרים הבוגרים.‬
‫שני הבוגרים האלה תמיד מבלים יחד,‬
‫ותמיד היו חביבים כלפיו.‬
‫אבל הזכר הזה…‬
‫הוא בריון.‬
‫הוא מנסה לחזק את מעמדו…‬
‫באמצעות מסע הפחדה.‬
‫בקרב השימפנזים,‬
‫אלימות היא חלק מהחיים.‬
‫אבל מאבקי השלטון האלה‬ ‫אינם מבוססים על כוח פראי בלבד.‬
‫והתינוק‬
‫עומד לחזות במשהו מדהים.‬
‫שני הזכרים המבוגרים קטנים יותר מהבריון.‬
‫ואף על פי כן,‬
‫הם מסרבים להיכנע.‬
‫הבריון חזק מדי, אז הזכר הראשון נסוג.‬
‫אבל החבר שלו מסתער קדימה.‬
‫ועכשיו הראשון חזר.‬
‫הבריון לא ינצח את שניהם.‬
‫עדיף לסגת כל עוד הוא יכול.‬
‫אחד מצמד השימפנזים נפצע.‬
‫אבל הוא לא יסבול לבד.‬
‫בחברת החיות הזאת…‬
‫אתה לא צריך להיות הכי גדול או הכי תוקפני.‬
‫אתה צריך‬
‫חברים.‬
‫וכמה שיותר, יותר טוב.‬
‫אבל האופן שבו אתה רוכש חברים‬
‫תלוי באישיות שלך.‬
‫תינוק חייב למצוא את הדרך הנכונה עבורו‬
‫להפוך בהצלחה‬ ‫לחבר מן המניין במשפחת קופי האדם.‬
‫משפחה הכוללת‬ ‫את בעלי החיים המתוחכמים ביותר בעולם.‬
‫ראשית, ההומינידיים.‬
‫השימפנזה,‬
‫הבונובו,‬
‫שלושה מיני אורנגאוטן…‬
‫שני מיני גורילה,‬
‫ומין אחד של בני אדם.‬
‫כולנו חולקים כמה מאפיינים ייחודיים.‬
‫הודות למפרק כתף מיוחד,‬
‫אנחנו יכולים להיתלות על זרועותינו‬
‫ולהגיע לפירות בקצות הענפים.‬
‫ואנחנו יכולים להתנדנד.‬
‫שום קוף באפריקה או באסיה‬ ‫לא יכול לעשות את זה.‬
‫זנב לא עוזר לשמור על שיווי משקל‬ ‫כשמתנדנדים בין ענפים,‬
‫לכן לקופי אדם אין זנב.‬
‫שליטי ההתנדנדות הבלתי מעורערים‬
‫הם הגיבונים.‬
‫הם מכונים גם "קופי אדם קטנים",‬
‫ולפחות 18 מינים שונים‬ ‫חיים בג'ונגלים של אסיה.‬
‫הם קרובים יותר בגודלם לקופים,‬
‫וזריזים מאוד.‬
‫לקופי אדם יש מוח וגוף‬ ‫גדולים יותר מאשר לרוב הקופים.‬
‫וההומינידיים התעלו על כולם‬ ‫ותפחו לממדי ענק…‬
‫וזה קצת בעייתי לפעמים.‬
‫- ספילוק‬ ‫מלזיה -‬
‫אורנגאוטנים‬
‫הם הגדולים ביותר‬ ‫מכל בעלי החיים השוכנים בעצים.‬
‫זכרים בוגרים שוקלים כ-77 ק"ג,‬
‫בדומה לאדם בוגר.‬
‫דמיינו את אבא שלכם עושה דבר כזה.‬
‫האורנגאוטן הצעיר הזה‬
‫עדיין משכלל את טכניקת הטיפוס שלו.‬
‫אורנגאוטנים התפתחו לצד טיגריסים.‬
‫לכן הם פיתחו שיטה ייחודית‬
‫להישאר מעל הקרקע.‬
‫קפיצה במוט דורשת מאמץ מועט‬
‫ומנצלת בצורה מיטבית את משקל גופם המכובד.‬
‫אבל טיפוס על עצי ענק בג'ונגל‬ ‫הוא משימה מאומצת יותר‬
‫ומסוכנת יותר.‬
‫העצים האלה גבוהים יותר מבניין בן 20 קומות.‬
‫ולעיתים קרובות, הפירות הטובים ביותר‬
‫נמצאים במעלה הצמרת.‬
‫אפילו אורנגאוטנים טועים לפעמים.‬
‫לרבים מהם יש שברים ישנים שהתאחו,‬
‫מזכרות מנפילות קודמות.‬
‫אבל אורנגאוטנים‬
‫הם תלמידים טובים.‬
‫הם זוכרים איפה למצוא את האוכל הכי טוב…‬
‫ואף משרטטים בעיני רוחם מפות תלת-ממדיות‬ ‫של המסלולים הבטוחים ביותר אל האוכל.‬
‫- קיבאלה‬ ‫אוגנדה -‬
‫לשימוש בכוח המוח יש יתרון אדיר.‬
‫ובשילוב עם עבודת צוות,‬
‫התוצאות מרשימות ביותר.‬
‫אימא והתינוק שלה‬ ‫עוקבים אחרי קבוצה של שימפנזים זכרים.‬
‫הם מחפשים אוכל.‬
‫אבל זה לא מסע רגיל לחיפוש מזון.‬
‫שימפנזים אוהבים מאוד בשר.‬
‫הוא מכיל חומרים מזינים‬ ‫שאינם מצויים בתזונה הצמחונית הרגילה שלהם.‬
‫אימא והתינוק מקווים לקבל חלק מהשלל.‬
‫לא קל לתפוס קולובוס אדום.‬
‫אבל בעבודה משותפת,‬
‫השימפנזים משפרים את הסיכויים שלהם.‬
‫השניים האלה הם הבלמים.‬
‫תפקידם הוא לחסום את נתיבי המילוט.‬
‫השלישי מתמקם בעמדת מארב.‬
‫עכשיו הרודף יכול לצאת לדרך.‬
‫שיתוף הפעולה המדהים הזה‬
‫מסתיים בהצלחה ב-80 אחוזים מהמקרים.‬
‫שיעור הצלחה גבוה מזה של כל חתול גדול.‬
‫אבל מאחר שהשימפנזים האלה‬ ‫הם ציידים מחוננים,‬
‫הם השמידו כמעט לחלוטין‬ ‫את אוכלוסיית הקופים המקומית.‬
‫בני האדם אינם קופי האדם היחידים‬ ‫שחוטאים בהפרזה לעיתים.‬
‫עכשיו בשר הוא מצרך נדיר,‬
‫וערכו עלה לאין שיעור.‬
‫אם אין לך בשר, עליך להתחנן.‬
‫ועליך לעשות זאת בנימוס.‬
‫בשר הוא יותר מאוכל.‬
‫הוא מטבע חברתי.‬
‫הצטיינות בציד‬
‫היא דרך נוספת לטפס במעלה הסולם החברתי.‬
‫הצלחה של קוף זכר תלויה לעיתים קרובות‬
‫ביכולתו לספק מזון.‬
‫- קאו יאי‬ ‫תאילנד -‬
‫גיבוני לאר.‬
‫כמו רבים מאיתנו, הם חיים בזוגות.‬
‫מדי יום ביומו הם שרים שירי אהבה זה לזה.‬
‫אבל כידוע לנו היטב,‬
‫מערכות יחסים הן דבר…‬
‫מורכב.‬
‫צעיר בן ארבע בעל פרווה כהה…‬
‫ואחיו הגדול הבלונדיני.‬
‫הם איבדו את אביהם לאחרונה.‬
‫בגללו.‬
‫במשפחות רבות בממלכת החי‬
‫אבות חורגים חדשים מזניחים, מתעמרים,‬
‫ואפילו הורגים את ילדיה הקודמים של בת זוגם‬
‫לטובת גידול צאצאים משלהם.‬
‫אבל כרגע‬
‫האחים האלה זקוקים לעזרה,‬
‫ואין להם ברירה אלא לפנות לאביהם החורג.‬
‫בעונה הזאת רק עצים מעטים נושאים פרי.‬
‫רק עץ אחד נמצא בהישג ידם.‬
‫בקצה הטריטוריה שלהם,‬
‫ממש ליד האויבים שלהם.‬
‫המשפחה מתקרבת בזהירות.‬
‫הזכר מהקבוצה השכנה.‬
‫הוא חוסם את המסלול שלהם.‬
‫האבא החורג מנסה להפחיד את אויבו‬ ‫באמצעות קריאות רמות.‬
‫אבל השכן שלו לא נסוג.‬
‫האבא החורג תוקף.‬
‫האויב שלו נבהל.‬
‫האבא החורג מתקרב אליו.‬
‫הוא מסתכן ותוקף תקיפה נואשת אחרונה.‬
‫האבא החורג השיג‬ ‫ארוחה חיונית למשפחתו החדשה.‬
‫אולי הוא בעצם לא גרוע כל כך.‬
‫גיבונים מפגינים לעיתים קרובות‬ ‫יחס רך להפתיע כלפי ילדיהם החורגים.‬
‫אין לדעת,‬
‫אולי הוא יזדקק לתמיכתם ביום מן הימים.‬
‫משתלם לחשוב לטווח ארוך.‬
‫רוב קופי האדם חיים עד גיל 40 לפחות.‬
‫וחיי המשפחה יכולים להיות מסובכים לפעמים.‬
‫בייחוד לקוף האדם הגדול מכולם.‬
‫- בווינדי‬ ‫אוגנדה -‬
‫גורילת הרים.‬
‫הוא זכר כסוף גב,‬
‫ועומד בראש המשפחה שלו.‬
‫ועוד איזו משפחה!‬
‫ארבע נשים…‬
‫שלושה ילדים בגיל ההתבגרות…‬
‫שני פעוטות…‬
‫וסבא זועף.‬
‫אבא הוא חתיך במשקל 200 ק"ג…‬
‫חמוש בניבים ענקיים.‬
‫אבל הוא ענק עדין להפתיע,‬
‫צמחוני כמעט ב-100 אחוזים.‬
‫זו האפשרות הקלה ביער הזה.‬
‫בכל פעם שאתה רעב,‬
‫אתה רק צריך לשלוח יד.‬
‫זה כמו לחיות בקערת סלט.‬
‫אבל כשאוכלים כל כך הרבה ירקות,‬
‫צריך זמן כדי לעכל אותם.‬
‫גורילות הרים‬ ‫מקדישות לפחות שליש מכל יום למנוחה.‬
‫או מנסות, לכל הפחות.‬
‫הזבובים הם מטרד,‬
‫והילדים גרועים עוד יותר.‬
‫למרות תדמיתו הקשוחה,‬
‫בתוך תוכו, אבא הוא רכרוכי.‬
‫אבל מדי פעם‬
‫עליו להילחם‬
‫למען אהוביו.‬
‫ואז הגודל…‬
‫באמת קובע.‬
‫יריב…‬
‫ולהקתו.‬
‫אבא עלול להפסיד הכול.‬
‫היריב עלול לגנוב את נשותיו‬
‫ולהרוג את ילדיו.‬
‫קרב עלול לעלות לו בחייו.‬
‫לפעמים די בהפגנת כוח להרתיע אויבים.‬
‫אבא מנסה להבריח אותם.‬
‫אבל ליריב יש תגבורת.‬
‫כל המשפחה שלו.‬
‫היריב תוקף.‬
‫לאבא אסור להפגין כל חולשה.‬
‫היריב נסוג.‬
‫אבא יכול לחזור‬
‫לחיק משפחתו האהובה.‬
‫האהבה ששוררת ביניהם מבוטאת באמצעות מגע.‬
‫טיפוח הוא הדבק‬
‫שמחבר את חברת קופי האדם.‬
‫זו דרך לרכוש חברים‬
‫ולקבל טובות.‬
‫הטיפוח נעשה בעדינות ובתשומת לב רבה…‬
‫ומעורר שטף של הורמונים‬ ‫הגורמים לתחושה טובה.‬
‫קופי אדם משתוקקים לטיפוח‬
‫ולתחושת האחווה שהוא יוצר.‬
‫לכן מפתיע לגלות שאחד מקופי האדם‬
‫מבלה חלק גדול מחייו לבד.‬
‫- גונונג פלונג‬ ‫אינדונזיה -‬
‫אורנגאוטן בורנאי.‬
‫רק זכרים בוגרים‬ ‫מתהדרים ברפידות הלחיים האלה.‬
‫ההשערה היא שהרפידות‬ ‫מסייעות לקריאתם להישמע למרחקים.‬
‫הוא קורא לאורנגאוטנים אחרים‬
‫הפזורים ברחבי היער.‬
‫יש מדענים המאמינים‬ ‫שהאורנגאוטנים חיו בעבר יחדיו,‬
‫כמו גורילות.‬
‫הזכרים תפוחי הלחיים‬
‫שמרו על קבוצה קטנה של נקבות,‬
‫כמו כסופי הגב.‬
‫ואז, לפני כארבעה מיליון שנה,‬
‫האקלים השתנה.‬
‫העצים חדלו לתת פרי מדי שנה בשנה.‬
‫חיות רבות סבלו ממחסור במזון.‬
‫כדי למצוא די אוכל,‬
‫משפחות האורנגאוטנים התפצלו‬
‫והתפשטו ברחבי האזור.‬
‫עכשיו הם חיים בגפם.‬
‫אבל לא לגמרי.‬
‫התינוקת הזאת בת חודש בלבד.‬
‫היא תישאר עם אימא במשך שמונה שנים.‬
‫תקופת הינקות שלהם‬ ‫ארוכה משל כל קוף אדם אחר…‬
‫מלבדנו.‬
‫נדרש זמן רב ללמוד את כל סודות ההישרדות.‬
‫אילו פרחים טובים למאכל.‬
‫איך להוציא טרמיטים מעץ רקוב.‬
‫ואיפה למצוא עצי פרי‬
‫בזמנים קשים.‬
‫קריאתו של הזכר לא נענתה.‬
‫עשויים לחלוף ימים ואף שבועות‬
‫בטרם ייתקל באורנגאוטן אחר.‬
‫איש לא יודע באמת מה הוא מרגיש.‬
‫אבל אולי מפעם לפעם‬
‫משהו ניעור במעמקי הדנ"א של קוף האדם הזה,‬
‫והוא משתוקק למגע של חבר.‬
‫עם זאת, יש זמנים‬
‫שבהם אפילו קופי האדם החברותיים ביותר‬
‫בוחרים להיות לבד.‬
‫- קיבאלה‬ ‫אוגנדה -‬
‫היום, אימא והתינוק‬
‫נהנים מקצת שקט ושלווה‬
‫קרוב לקצה הטריטוריה שלהם.‬
‫הרחק מהלחצים והמתחים של חברת השימפנזים.‬
‫משמר הגבול.‬
‫זכרים מהקבוצה השכנה.‬
‫דרוכים.‬
‫חרישיים.‬
‫הם יצאו למשימה:‬
‫תביעת שליטה על עצי פרי נוספים.‬
‫וכדי להצליח במשימתם, הם לא יהססו להרוג.‬
‫הם אינם חסים אפילו על תינוקות.‬
‫אימא יודעת שמשהו אינו כשורה.‬
‫עדיף לשמור על שקט.‬
‫הם ניצלו אך במזל.‬
‫מלחמות נוכחות בחיי השימפנזים‬
‫כשם שהן נוכחות בחיינו.‬
‫אבל לא כל קרובי המשפחה שלנו אלימים כל כך.‬
‫בעברו השני של נהר הקונגו חי קוף אדם נוסף‬
‫שהדנ"א שלו זהה כמעט ב-99 אחוזים לשלנו.‬
‫- וומבה‬ ‫הרפובליקה הדמוקרטית של קונגו -‬
‫כמו שימפנזים,‬
‫הבונובו חיים בקהילות גדולות.‬
‫גם זכרי בונובו משתמשים בהפגנות כוח‬
‫כדי להפחיד אחרים.‬
‫הבחור הזה עושה שרירים.‬
‫ולנקבות נמאס.‬
‫בקהילת הבונובו,‬ ‫הנקבות יוצרות את הבריתות החזקות ביותר.‬
‫והבריתות האלה מקנות להן כוח.‬
‫בניגוד לנקבות השימפנזה,‬
‫הזכרים אינם שולטים בהן.‬
‫תינוק הבונובו הזה‬
‫יוגן מפני בריונים בידי אימא שלו.‬
‫ולא סביר שאי פעם ידע מלחמה.‬
‫פגישות בין קהילות בונובו‬
‫כמעט תמיד מתנהלות בשלווה.‬
‫התנהגותם שונה מאוד מהתנהגות השימפנזים.‬
‫ואיש לא יודע מדוע.‬
‫תקופת הינקות של תינוק השימפנזה הזה‬
‫תהיה רוויה בסכנות שבונובו צעירים‬ ‫לעולם לא צריכים לחשוש מפניהן.‬
‫אבל כיאה לקוף אדם,‬
‫הוא עושה כמיטב יכולתו.‬
‫אין לדעת,‬
‫זו עשויה להיות תחילתה של ידידות נפלאה‬
‫שתשרוד עשרות שנים.‬
‫אבל העתיד שלהם‬
‫ושל כל המשפחה‬
‫נתון בידיו‬
‫של קוף האדם החזק מכולם.‬
‫אנחנו הורגים את בני הדודים הפראיים שלנו.‬
‫אנחנו כולאים אותם בכלובים.‬
‫אנחנו הורסים את בתיהם.‬
‫אך אפילו לנוכח הקשיים האדירים האלה,‬
‫קופי אדם עדיין מצליחים להדהים אותנו.‬
‫- בוסו‬ ‫גינאה -‬
‫בלב אזור מיושב בידי בני אדם‬
‫שוכנת חלקת יער מבודדת‬
‫שרוחבה כרוחב תריסר מגרשי כדורגל.‬
‫זהו ביתה של קבוצת שימפנזים יוצאת דופן.‬
‫כמעט בכל יום‬
‫עליהם להיכנס אל תוך עולמנו.‬
‫אנחנו יכולים רק לדמיין‬
‫מה השימפנזים חושבים עלינו.‬
‫יש להם סיבה מוצדקת לחשוש מפנינו.‬
‫אבל כגודל הסכנה, כך גודל הפרס.‬
‫פירות ממטעים‬
‫עשירים להפליא בסוכר.‬
‫טעם גן עדן.‬
‫השימפנזים האלה למדו‬ ‫לנוע בחשאיות בקרבת בני אדם…‬
‫ולהפיק את המרב מהעולם החדש והמאתגר הזה.‬
‫פירות דקל השמן.‬
‫החלק הכי טוב הוא הגלעין,‬
‫עתיר בחלבון ובקלוריות.‬
‫יש רק בעיה אחת.‬
‫הוא מוקף בקליפה קשה.‬
‫כדי להגיע אליו נדרש כושר המצאה.‬
‫היכולת לפצח אגוזים אולי אינה נראית מרשימה,‬
‫אבל מבחינת התנהגות בעלי חיים,‬
‫זו מהפכה של ממש.‬
‫והיא מציבה את קופי האדם‬ ‫בראש מועדון בלעדי של חיות המשתמשות בכלים.‬
‫קופי אדם בונים קינים.‬
‫מטריות.‬
‫כלי גישוש.‬
‫אפילו חניתות.‬
‫חברי הקבוצה הזו בבוסו‬
‫יוצאי דופן.‬
‫הם פיתחו יותר מכלי אחד‬
‫לניצול היבולים שלנו.‬
‫נוסף על פטישים וסדנים,‬
‫הם המציאו את זה.‬
‫עלי ומכתש.‬
‫כך הם מרסקים את לבבות הדקל‬
‫כדי שיהיו קלים יותר לאכילה.‬
‫התנהגות ייחודית לקהילה הזאת.‬
‫הם אפילו למדו לנטרל את מלכודות הציידים‬
‫שזורעות הרס רב בקהילות שימפנזים אחרות.‬
‫אך למרות ההישגים הגדולים האלה,‬
‫מספרם ממשיך להידלדל.‬
‫כעת נותרו רק שבעה שימפנזים בבוסו.‬
‫שימפנזה צעיר,‬
‫היחיד שנשאר בקבוצה,‬
‫משתוקק נואשות לחברים למשחק.‬
‫פסקל גומי הוא אחד מבני המקום,‬
‫אבל הוא לא מהווה איום.‬
‫כחוקר שטח,‬
‫הוא מכיר את השימפנזה הזה מיום לידתו.‬
‫אפשר לומר‬
‫שהם מיודדים.‬
‫קשרי ידידות חיוניים להצלחתו של קוף אדם‬
‫עד כדי כך‬ ‫שהם חוצים אפילו את גבולות המינים.‬
‫אבל בני האדם‬
‫הם כעת המין הדומיננטי בכדור הארץ.‬
‫השארנו מקום מועט בלבד‬
‫לקרובינו קופי האדם.‬
‫ושכחנו שיש לנו מחויבות כלפיהם.‬
‫ככלות הכול,‬
‫זו גם המשפחה שלנו.‬